**PIELIKUMS**

VĒRTĒŠANAS KRITĒRIJI

|  |
| --- |
| NORĀDĪJUMI  Šajā dokumentā ir metodiskie norādījumi par vērtēšanas kritērijiem, iegādājoties efektīvas darbības gaismas ķermeņus ielu apgaismošanai  Dokumentā ir norādītas trīs vērtēšanas iespējas. Iepircēji var izvēlēties piemērotāko no iespējām atbilstoši savām vajadzībām.   1. Saimnieciski visizdevīgākais piedāvājums, pamatojoties uz svēruma koeficientiem tehniskā piedāvājuma vērtēšanai un relatīvajām izmaksām finanšu piedāvājumā. 2. Saimnieciski visizdevīgākais piedāvājums, pamatojoties uz kritērijiem par izmaksām visā aprites ciklā.   Norādījumi ir ar zaļu iekrāsotajos ierāmējumos “Piezīmes par norādījumiem”. |
| Ieteicams ņemt vērā Direktīvu 2014/24/ES par publisko iepirkumu. |

# 1. IESPĒJA - saimnieciski visizdevīgākais piedāvājums, pamatojoties uz svēruma koeficientiem tehniskā piedāvājuma vērtēšanai un relatīvajām izmaksām finanšu piedāvājumā.

Pasūtītājs veic konkursa piedāvājumu galīgo sarindošanu pēc galīgās atzīmes (L) dilstošā secībā.

|  |
| --- |
| L = Τ \* **<procentos izteikts svēruma koeficients>** + C \* **<procentos izteikts svēruma koeficients>,** |

kur

Τ = tehniskā piedāvājuma vērtējuma atzīme un

C = relatīvās izmaksas finanšu piedāvājumā.

Piedāvājumu, kas guvis visaugstāko atzīmi L, uzskata par visizdevīgāko.

Gadījumos, kad atzīmes diviem vai vairākiem piedāvājumiem ir vienādas, šos piedāvājumus kārto dilstošā secībā pēc atzīmes, ko guvis tehniskais piedāvājums.

**VĒRTĒŠANAS KRITĒRIJU TABULA**

| **Vērtēšanas kritēriji** | **Svēruma koeficients (%)** |
| --- | --- |
| **KRITĒRIJU GRUPA A Piedāvāto produktu atbilstība tehniskajām specifikācijām** |  |
| Produkts (vai produktu grupa) A |  |
| Kopējā atbilstība specifikācijām un prasībām |  |
| Atbilstība 1. konkrētajai specifikācijai |  |
| Atbilstība 2. konkrētajai specifikācijai |  |
| Atbilstība 3. konkrētajai specifikācijai |  |
| utt. |  |
| **KRITĒRIJU GRUPA B Piedāvāto pakalpojumu atbilstība specifikācijām** |  |
| Garantijas laiks |  |
| Apmācība |  |
| Citi piedāvātie pakalpojumi |  |
| **KOPĀ** | **100** |

|  |
| --- |
| **1. PIEZĪME**  Pasūtītājam jāpielāgo tabulā dotie kritēriji jomai, ko aptver līgums, un līguma īpašajām prasībām un jāizvēlas svēruma koeficienti atkarībā no katra kritērija svarīguma līguma veiksmīgai izpildei. Jo īpaši kā pirmo kritēriju katram no vērtētajiem produktiem (vai produktu grupai) var noteikt kritērijus, lai vērtētu produkta vispārējo atbilstību konkursa dokumentācijas prasībām un specifikācijām, piemēram, attiecībā uz:   * produkta kvalitāti, ko apliecina produkta ražošanas procesā piemērotā kvalitātes vadības sistēma; * produkta piegādes grafiku; * produkta efektivitāti, kas norādīta piedāvājumā un kuru var apliecināt, prezentējot produkta paraugu vai demonstrējot tā darbību (ja šāda prasība ir iekļauta konkursa dokumentācijā); * produktam pievienoto dokumentāciju (lietotāja vai ekspluatācijas rokasgrāmatām); * produkta estētiskajām īpašībām un cita veida raksturlielumiem vai īpašībām.   Nosakot pārējos vērtēšanas kritērijus katram produktam, pasūtītājs var izvēlēties tās konkrētās pazīmes vai specifikācijas (vai pazīmju, vai arī specifikāciju grupas), ko tas atzīst par visbūtiskākajām (piemēram, pasūtītājs par vērtēšanas kritēriju var izvēlēties darbības ātrumu, salīdzinot ar specifikācijās noteiktajām prasībām, citiem prasītajiem estētiskajiem raksturojumiem atvēlot vietu tikai produktu vispārējā vērtējumā, ko aptver pirmais kritērijs).  Protams, otrā kritēriju grupa ir vajadzīga tikai tad, ja līgumā ir iekļauti konkrēti pakalpojumi, kuru apjoms vai nozīmīgums, vai loma ir tāda, kas prasa atsevišķu izvērtēšanu. |

|  |
| --- |
| **2. PIEZĪME**  Procentos izteiktos svēruma koeficientus, ko izmanto galīgās atzīmes aprēķinam piedāvājumu sarindošanai, nosaka pasūtītājs. Pamatoti būtu izmantot šādus svēruma koeficientus: 60 % - 80 % atzīmei par tehnisko vērtējumu un 40 %-20 % – atzīmei par finanšu vērtējumu. |

|  |
| --- |
| **3. PIEZĪME - ALTERNATĪVI FORMULĒJUMI**  Ja par līguma piešķiršanas kritēriju izvēlas tikai zemāko cenu, tad rindkopas “Pēc finanšu vērtējuma pabeigšanas pasūtītājs veic konkursa piedāvājumu galīgo sarindošanu pēc gala atzīmes (L) dilstošā secībā” saturu izsaka šādā redakcijā:  “Pēc finanšu vērtējuma pabeigšanas pasūtītājs veic konkursa piedāvājumu galīgo sarindošanu pēc piedāvātās cenas dilstošā secībā.” |

# 2. IESPĒJA - saimnieciski visizdevīgākais piedāvājums, pamatojoties uz kritērijiem par izmaksām visā aprites ciklā

Pasūtītājs pieņem saimnieciski visizdevīgāko piedāvājumu, pamatojoties uz kritērijiem par izmaksām visā aprites ciklā (LCC) ar turpmākajiem nosacījumiem.

| **Nosacījumi, kas attiecas uz aprēķinu veikšanu** | | |
| --- | --- | --- |
| Aprēķinā iekļauto gadu skaits (lietošanas gadi) | Nosaka pasūtītājs | Gadi |
| Iepērkamo gaismas ķermeņu skaits | Nosaka pasūtītājs | Skaits |
| Izmaksas par kapitālu, izteiktas procentos | Nosaka pasūtītājs | % |
| **Ekspluatācijas un tehniskās apkopes izmaksas** | | |
| Gaismas ķermeņu vidējais izmantojums gadā | Nosaka pasūtītājs | stundas |
| Aplēstās ekspluatācijas izmaksas | Nosaka pasūtītājs | €/kWh |
| Noteikt, vai piedāvājumā ir iekļaujama informācija attiecībā uz vienošanos par pakalpojumu sniegšanu. | Nosaka pasūtītājs |  |

Piegādātājs iesniedz **turpmāk minēto** informāciju. Šī informācija ir tālākais pamats piedāvājuma izvērtēšanai.

| **Iegādes izmaksas** | | |
| --- | --- | --- |
| Pirkšanas cena, iekļaujot piegādes un uzstādīšanas izmaksas, € | Nosaka piegādātājs | € |
| **Ekspluatācijas un tehniskās apkopes izmaksas** | | |
| Enerģijas patēriņš saskaņā ar ražotāja sniegto informāciju | Nosaka piegādātājs | Kilovatstundas gadā |
| Apkopes izmaksas gadā saskaņā ar ražotāja ieteikumiem vai gada izmaksas par apkopi un remontdarbiem saskaņā ar vienošanos | Nosaka piegādātājs | € gadā |
| **Citas izmaksas** | | |
| Garantija par atpirkšanu, € (atlikusī vērtība) | Nosaka piegādātājs | € |

Veicot vērtēšanu, pasūtītājs aprēķina gaismas ķermeņu pirkuma un aprites cikla izmaksas (LCC) pēc šādas formulas:

|  |
| --- |
|  |
| kur |
| LCC ­- ekspluatācijas izmaksas pilnā gaismas ķermeņu aprites ciklā no piedāvājuma brīža (€) |
| Nc ­- gaismas ķermeņu pirkšanas cena (€)  Ic – gaismas ķermeņu piegādes un uzstādīšanas izmaksas (€) |
| MAU – gaismas ķermeņu vidējais enerģijas patēriņš gadā (kilovatstundas gadā)  Ec – iepriekš noteiktā elektrības cena ielu apgaismošanai (€/kWh) |
| EFFAVG – piegādātāja gaismas ķermeņu vidējā darbības efektivitāte, ņemot vērā iepirkto gaismas ķermeņu skaitu. Skatīt turpmāko vienādojumu:  EFFREF – references gaismas ķermeņu darbības efektivitāte = 100 lūmeni uz vatu  Y – gadi, par kuriem veikts aprēķins |
| ASC: ikgadējās apkopes izmaksas (€)  OC: citas ikgadējās izmaksas (€) |

Par visizdevīgāko uzskata piedāvājumu ar viszemāko LCC.

Gadījumos, kad divu vai vairāku piedāvājumu LCC ir vienādas, šos piedāvājumus kārto dilstošā secībā pēc to summas [gaismas ķermeņu pirkšanas cena (Nc) + piegādes un uzstādīšanas izmaksas (lc)].

|  |
| --- |
| **4. PIEZĪME**  Apsveriet, vai, aprēķinot ielu apgaismošanai paredzēto gaismas ķermeņu izmaksas visā to aprites ciklā, būtu jāņem vērā diskonta likme un energoresursu cenu svārstības gadu gaitā. |

ATSAUCES

[1] ES videi draudzīga publiskā iepirkuma kritēriji ielu apgaismošanai paredzētajiem gaismas ķermeņiem (publicēti 2012. gadā)<http://ec.europa.eu/environment/gpp/eu_gpp_criteria_en.htm>

[2] Kipras Valsts kases izdotie Norādījumi par labu praksi iepirkumu jomā<http://www.publicprocurementguides.treasury.gov.cy/OHS-EN/HTML/index.html?annexes_chapter_3.htm>

Atruna. Šī standartforma ir izveidota GreenS projektā, ko finansē Eiropas Komisija ar pamatprogrammas “Apvārsnis 2002” starpniecību, un tā domāta publiskā iepirkuma subjektu konsultēšanai par konkrētu vērtēšanas kritēriju izmantošanu videi draudzīgiem iepirkumiem. Šīs dokumenta standartformas lietošana notiek uz jūsu pašu riska, un tās kontekstu nevajadzētu lietot bez iepriekšējas juridiskas vai cita veida profesionālas konsultācijas.